CELEX: 32016D0530
Language: sl
Date: 2016-04-01 00:00:00
Title: Izvedbeni sklep Komisije (EU) 2016/530 z dne 1. aprila 2016 o ukrepu Nemčije za prepoved dajanja na trg tipa električnega agregata v skladu z Direktivo 2006/42/ES Evropskega parlamenta in Sveta (notificirano pod dokumentarno številko C(2016) 1779) (Besedilo velja za EGP)

5.4.2016   
            
            
               SL
            
            
               Uradni list Evropske unije
            
            
               L 88/32
            
         IZVEDBENI SKLEP KOMISIJE (EU) 2016/530
   z dne 1. aprila 2016
   o ukrepu Nemčije za prepoved dajanja na trg tipa električnega agregata v skladu z Direktivo 2006/42/ES Evropskega parlamenta in Sveta
   
      
         (notificirano pod dokumentarno številko C(2016) 1779)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11(3) Direktive,
   ob upoštevanju naslednjega:
   
               (1)
            
            
               V skladu s postopkom, določenim v členu 11(2) Direktive 2006/42/ES, je Nemčija Komisijo obvestila o ukrepu za prepoved dajanja na trg električnega agregata tipa Rotenbach FO-65/LB2600, ki ga proizvaja Zhejiang Lingben Machinery and Electronics Co. Ltd, Kitajska, distribuira pa FRINGO GmbH & Co. KG, Nemčija.
            
         
               (2)
            
            
               Razlog za ukrep je neskladnost električnega agregata z bistvenimi zdravstvenimi in varnostnimi zahtevami iz Priloge I k Direktivi 2006/42/ES.
            
         
               (3)
            
            
               Oddelek 1.5.1 Priloge I k Direktivi 2006/42/ES v zvezi z električnim napajanjem zahteva, da mora biti stroj z električnim napajanjem načrtovan, izdelan in opremljen tako, da je mogoče vse nevarnosti električnega značaja preprečiti. Električni agregat je imel naslednje pomanjkljivosti:
               
                           —
                        
                        
                           izpostavljena napeljava med stikalom za vklop in vžigalnim mehanizmom bencinskega motorja ter prosto dostopnim 12 V akumulatorjem bi lahko v primeru okvare povzročila električni udar ali požar in kratek stik akumulatorja,
                        
                     
                           —
                        
                        
                           čeprav je bila upravljalna plošča agregata na hrbtni strani zavarovana z ohišjem, sta bila kabelska uvodnica (kabel generatorja) in odprtina v ohišju zasnovani tako, da je bilo mogoče doseči dele pod napetostjo v 230-voltnih priključkih voltmetra in dele pod napetostjo v industrijski vtičnici,
                        
                     
                           —
                        
                        
                           nekateri deli krmilne plošče niso ustrezali ravni zaščite IPX3,
                        
                     
                           —
                        
                        
                           na 400- in 230- voltnih vtičnicah je bilo na en končni priključek priključenih več ozemljitvenih vodnikov,
                        
                     
                           —
                        
                        
                           konci vodnikov so bili pocinjeni in na njih ni bilo spojk, zaradi česar je bilo povečano tveganje za morebiten smrtni električni udar v primeru, če se uporabnik dotakne dela proizvoda pod visoko napetostjo,
                        
                     
                           —
                        
                        
                           noben vodnik razen ozemljitvenega (dvobarvna ZELENO-RUMENA kombinacija) ni bil jasno prepoznaven. Ni bilo načrta povezav, na podlagi katerega bi bilo mogoče prepoznati vodnike;
                        
                     
                           —
                        
                        
                           barvne oznake, ki se uporabljajo za različne vrste kablov, niso bile v skladu z zahtevami.
                        
                     
         
               (4)
            
            
               Oddelek 1.7.3 Priloge I k Direktivi 2006/42/ES o označevanju strojev zahteva, da morajo biti stroji vidno, čitljivo in neizbrisljivo označeni vsaj z zahtevanimi podatki. Električni agregat na bencinski pogon ni imel oznake „agregat nizke moči“. Napisne ploščice so bile prilepljene in jih je bilo mogoče z lahkoto odstraniti. Naziv podjetja in popolni naslov proizvajalca nista bila navedena.
            
         
               (5)
            
            
               Komisija je pozvala Fringo GmbH&Co.KG in Zhejiang Lingben Machinery and Electronics Co. Ltd, naj predstavita svoje pripombe k ukrepu, ki ga je sprejela Nemčija. Odgovora ni prejela.
            
         
               (6)
            
            
               Pregled dokazil, ki so jih predložili nemški organi, potrjuje, da električni agregat na bencinski pogon, ki ga proizvaja Zhejiang Lingben Machinery and Electronics Co. Ltd ter distribuira Fringo GmbH&Co.KG, Kurfürstendamm 96, 10709 Berlin, ne izpolnjuje bistvenih zdravstvenih in varnostnih zahtev iz člena 5(1)(a) Direktive 2006/42/ES ter da ta neskladnost povzroča resna tveganja za poškodbe uporabnikov. Zato je ukrep, ki ga je sprejela Nemčija, ustrezno obravnavati kot utemeljen –
            
         SPREJELA NASLEDNJI SKLEP:
   Člen 1
   Ukrep Nemčije za prepoved dajanja na trg električnega agregata tipa Rotenbach FO-65/LB2600, ki ga proizvaja Zhejiang Lingben Machinery and Electronics Co. Ltd, Kitajska, in distribuira Fringo GmbH&Co.KG, Kurfürstendamm 96, 10709 Berlin, je upravičen.
   Člen 2
   Ta sklep je naslovljen na države članice.
   
      V Bruslju, 1. aprila 2016
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 157, 9.6.2006, str. 24.